Una pàgina web és un document d'hipertext que pot contenir, entre d'altres, textos, imatges, vídeos i enllaços a altres llocs; a més, és un canal de comunicació al qual tenen accés un nombre important de persones.
També és una finestra a través de la qual les empreses donen a conèixer els seus productes i serveis.
Aquest és un mitjà dinàmic que pot servir per generar una imatge de marca i ofereix un ampli ventall de possibilitats així com una de les eines amb més visibilitat.
Estar present a Internet actualment s'ha convertit en un objectiu indispensable per a totes les empreses.
Tot i això, no podem oblidar que molts dels productes d'un laboratori farmacèutic són medicaments i, el més important, alguns de prescripció i, per tant, necessiten un tractament especial.
Cal destacar també que existeix una normativa que impedeix promocionar-los com si es tractés d'un producte de consum.
Abans de dissenyar un lloc web, cal analitzar a qui van adreçats els productes o serveis que s'ofereixen.
De la mateixa manera que, si s'interacciona amb els ciutadans, cal definir molt bé en quin apartat es col·loca cada concepte.
També és important organitzar-ne correctament els continguts.
Per tant, en l'entorn d'Internet, en aquest cas, en les pàgines web, no tot està permès.
Quan s'accedeixi a la pàgina web d'un laboratori, el primer que s'ha de visualitzar és la imatge corporativa.
A partir d'aquí, s'han de dissenyar els diferents apartats segons les necessitats de l'empresa.
Si s'hi vol publicar informació adreçada a pacients així com temes de caràcter científic o notícies per als professionals sanitaris, caldrà que s'hi inclogui en apartats diferents.
L'accés als continguts adreçats als professionals aptes per prescriure o dispensar medicaments ha de restringir-se incloent-hi un advertiment destacat i clarament llegible, en què s'indiqui que la informació que s'està a punt de visualitzar està adreçada únicament a aquest col·lectiu i que, per tant, és necessària una formació especialitzada per interpretar-la correctament; a més, el contingut al qual es vol accedir no ha de ser visible mentre es mostra l'avís.
Els llocs web també poden considerar-se suports vàlids, atès que disposen de contingut científic i també poden incloure publicitat de medicaments.
Per tant, han de complir els mateixos requisits que els suports vàlids que es distribueixen en paper i igualment cal comunicar-los.
D'altra banda, encara que en la pàgina web de l'Agència Espanyola de Medicaments i Productes Sanitaris es pugui consultar el prospecte o la fitxa tècnica de qualsevol medicament, l'objectiu d'aquest òrgan és únicament informatiu, mentre que la finalitat d'un laboratori farmacèutic, com a empresa, és donar a conèixer els seus medicaments amb l'objectiu de promocionar-los.
Així doncs, cal tenir en compte les qüestions següents:
Convé destacar que el laboratori és responsable dels continguts publicats en la seva pàgina web, dels enllaços que s'hi incloguin, així com de la distribució de la informació en els diferents apartats.
És important recordar que certs temes no es poden compartir, de manera que no en tots els continguts de la web es poden incloure les icones següents:
La Secció de Vigilància i Publicitat dels Medicaments, periòdicament du a terme una revisió sistemàtica de les pàgines web de tots els laboratoris amb seu social a Catalunya.
Des d'una pàgina web també es pot adreçar publicitat al públic, sempre que el medicament compleixi amb els requisits i les prohibicions normativament establertes.
Els missatges publicitaris han de complir les mateixes normes que els emesos per mitjans audiovisuals i els pictogrames amb la llegenda han d'aparèixer en la part inferior de cada una de les pantalles, de la manera següent:
Tota aquesta publicitat, així com les notícies o informacions relacionades es poden publicar sense cap mena de restricció.
Ara bé, si es vol adreçar informació als pacients, cal que s'ubiqui en un apartat exclusiu per a aquest col·lectiu.
La informació esmentada ha d'estar relacionada amb la seva malaltia, els ha de servir d'ajuda per entendre'n el desenvolupament i els ha de ser útil per millorar la seva qualitat de vida.
No es pot facilitar cap enllaç que els adreci a medicaments de prescripció ni incloure cap tipus de tractament farmacològic.
Així mateix, dins del mateix apartat per a pacients, es pot proporcionar informació que faciliti la utilització correcta d'un medicament, sempre que la complexitat de la via d'administració, pauta o forma d'administració ho requereixin.
De la mateixa manera, s'hi poden incloure accions que serveixin per reforçar el compliment del tractament.
Cal tenir en compte que només els professionals mèdics, un cop hagin fet el diagnòstic i la prescripció si escau, són qui informen els pacients del fet que disposen d'aquesta ajuda.
El personal d'infermeria, tot i ser professionals de la salut, no és un col·lectiu facultat per prescriure o dispensar medicaments; per tant, no se'ls pot adreçar publicitat de medicaments de prescripció.
Això no obstant, fan activitats amb un alt grau d'especialització i de responsabilitat en l'entorn sanitari, a més tenen formació científica que els capacita per valorar, identificar, actuar i avaluar les necessitats de salut i les cures de les persones, de les famílies i de la comunitat.
Així i tot, des de la pàgina web només es pot adreçar al personal d'infermeria informació de medicaments de prescripció sempre que els serveixi per orientar-se a l'hora d'administrar correctament aquells fàrmacs amb una certa complexitat en la forma d'administració, a més de qualsevol material que li sigui útil en la tasca educativa dels pacients que ho necessitin.
Convé destacar que, per tal d'evitar errors, sempre que sigui necessari s'ha identificar el medicament amb la marca.
PREGUNTES MÉS FREQÜENTS SOBRE LA PUBLICITAT DE MEDICAMENTS EN UN ENTORN WEB
Una pàgina web es podria considerar suport vàlid i s'hauria de comunicar com a tal, sempre que hi hagi intenció d'incloure-hi publicitat de medicaments.
Si no és així, no caldria comunicar-la.
Ara bé, si la informació que s'hi pensa publicar és tècnica o científica, ha d'anar adreçada únicament als professionals sanitaris aptes per prescriure o dispensar i s'hi hauria d'incloure un advertiment.
Per poder-hi accedir, s'hi ha d'incloure un avís.
Això és suficient per poder incloure-hi publicitat de medicaments?
Sí, sempre que la informació es publiqui en un context professional i que el contingut al qual es vulgui accedir no sigui visible mentre es mostra l'advertiment.
El domini d'un lloc web no pot incloure el nom o la marca comercial d'un medicament de prescripció, ja que es tractaria de publicitat adreçada al públic.
Els continguts d'aquest lloc web s'han de separar segons el que s'hi vulgui publicar.
Tot el que sigui publicitat del medicament així com qualsevol informació científica, s'ha d'ubicar en un apartat adreçat a professionals.
Al pacient només se li ha d'adreçar aquella informació que estigui relacionada amb la seva salut per ajudar-lo a entendre el desenvolupament de la seva malaltia i millorar la seva qualitat de vida, com també els materials del pla de gestió de riscos i qualsevol altra informació per facilitar l'administració del medicament, sempre que sigui necessària.
Sempre que els continguts d'un lloc web siguin exclusivament per a professionals sanitaris, cal incloure-hi un avís.
La informació per accedir a la pàgina web l'ha de facilitar el professional mèdic.
Un cop el pacient hagi accedit al seu espai, es pot descarregar tot el que sigui del seu interès.
L'objectiu és que contingui informació sobre patologia, articles científics publicats i material educatiu.
Pot haver-hi menció de medicaments de prescripció, principis actius o inclús alguna Fitxa Tècnica, però no publicitat.
Hi ha algun inconvenient que es posi un advertiment destacat i clarament llegible que indiqui que la informació que està a punt de visualitzar l'usuari està adreçada a professionals sanitaris, i d'aquesta manera s'hi inclourien tant els professionals de medicina i farmàcia com els d'infermeria?
La promoció dels medicaments o la informació tècnica i científica que es publiqui en una pàgina web s'ha d'incloure en un apartat per a professionals i s'ha d'adreçar únicament als professionals sanitaris aptes per prescriure o dispensar medicaments.
Actualment, només es pot adreçar als professionals d'infermeria materials informatius de medicaments de prescripció que els serveixin de guia per administrar correctament fàrmacs amb una certa complexitat d'administració o qualsevol altra informació sobre medicaments que els pugui ser útil en la pràctica clínica.
Es pot identificar el medicament amb la marca, sempre que la precisió sigui necessària per evitar errors o confusió.
La informació que es publiqui en un entorn web ha de complir les mateixes directrius.
Com a responsables del lloc web s'han d'adoptar les mesures necessàries per garantir que l'accés a certs continguts es restringeixi exclusivament al col·lectiu mèdic o farmacèutic incloent-hi l'advertiment.
Monografia elaborada per la Secció de Vigilància i Publicitat de Medicaments del Servei d'Ordenació i Qualitat Farmacèutiques.